**Քայլ Սնայդեր** (անգլ.՝ Kyle Snyder; նոյեմբերի 20, 1995(1995-11-20), Woodbine),ամերիկացի ազատ ոճի ըմբիշ, աշխարհի եռակի չեմպիոն, 2016 թվականի Օլիմպիական խաղերի մինչև 97 կգ քաշային կարգի չեմպիոն, Աշխարհի գավաթի հաղթող։

Կենսագրություն
--------------

Ծնվել է 1995 թվականի նոյեմբերի 20-ին ԱՄՆ Մերիլենդ նահանգում։

Առաջին հաջողությունը Սնայդերին հասել է 2013 թվականին, երբ նա Սոֆիայում կայացած աշխարհի երիտասարդական առաջնության եզրափակչում հաղթել է հայ ըմբիշ Վիկտոր Կազիշվիլիին։

2015 թվականին հաջողության է հասել՝ հաղթելով և Համաամերիկյան խաղերում, և աշխարհի առաջնությունում։ Միևնույն ժամանակ, նա դարձավ ըմբշամարտի աշխարհի ամենաերիտասարդ ամերիկացի չեմպիոնը։

Ռիո դե Ժանեյրոյում 2016 թվականի Օլիմպիական խաղերի եզրափակչում հաղթեց Ադրբեջանի հավաքականը ներկայացնող Խետագա Գոզյումովին՝ դառնալով ազատ ոճի ըմբշամարտի ԱՄՆ-ի ամենաերիտասարդ օլիմպիական չեմպիոնը։

2017 թվականին արծաթ է նվաճել Քերմանշահի աշխարհի գավաթի խաղարկությունում, հաղթել է Լաուրա դի Ֆրեյտասում կայացած Համաամերիկյան առաջնությունում։ Աշխարհի առաջնությունում կրկին ոսկե մեդալ է նվաճել։

Դարձել է թվով չորրորդ ըմբիշը, ով արժանացել է 2017 թվականի Ջեյմս Սալիվանի հեղինակավոր մրցանակին՝ որպես Ամերիկայի Միացյալ Նահանգների նշանավոր սիրողական մարզիկ։

2018 թվականին հաղթել է Այովա Սիթիում կայացած աշխարհի գավաթի խաղարկությունում՝ Ռուսաստանի և Իրանի ուժեղ թիմերի բացակայության պայմաններում։ Աշխարհի 2018 թվականի առաջնությունում նվաճել է արծաթե մեդալ։

2019 թվականին հաղթել է Բուենոս Այրեսի Համաամերիկյան առաջնությունում և Լիմայի Համաամերիկյան խաղերում։ Աշխարհի 2019 թվականի առաջնությունում նվաճել է բրոնզե մեդալ։

2020 թվականին հաղթել է Օտտավայում կայացած Համաամերիկյան առաջնությունում։

2021 թվականին հաղթել է Գվատեմալայում կայացած Համաամերիկյան առաջնությունում։

Հոկտեմբերին Նորվեգիայի մայրաքաղաքում կայացած աշխարհի առաջնությունում դարձել է արծաթե մեդալակիր մինչև 97 կգ քաշային կարգում։ Եզրափակչում զիջել է ռուս ըմբիշ Աբդուլռաշիդ Սադուլաևին։

2022 թվականին, հանդես գալով մինչև 97 կգ քաշային կարգում, ոսկե մեդալներ է նվաճել Ակապուլկոյում կայացած Համաամերիկյան առաջնությունում և Բելգրադում կայացած աշխարհի առաջնությունում։ Աշխարհի առաջնության եզրափակչում հաղթել է սլովակ ըմբիշ Բատիրբեկ Ցակուլովին։

2023 թվականին ոսկե մեդալներ է նվաճել Բուենոս Այրեսի Համաամերիկյան առաջնությունում և Սանտյագոյի Համաամերիկյան խաղերում։ Աշխարհի 2023 թվականի առաջնությունում նվաճել է բրոնզե մեդալ։

2015-2017 թվականներին երեք անգամ արժանացել է Ջոն Սմիթի մրցանակին, որը շնորհվում Է ԱՄՆ-ի տարվա լավագույն ազատ ոճի ըմբիշին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. ↑  «Kyle Snyder wins gold, becomes youngest U.S. Olympic wrestling champion ever». Արխիվացված օրիգինալից 2017 թ․ օգոստոսի 27-ին. Վերցված է 2017 թ․ հոկտեմբերի 1-ին.
3. ↑  Abbott, Gary (2013 թ․ օգոստոսի 17). «UPDATED: Snyder wins gold, Dieringer takes silver in freestyle at Junior Worlds in Bulgaria | TheMat.com - USA Wrestling». TheMat.com. Արխիվացված է օրիգինալից 2013 թ․ սեպտեմբերի 22-ին. Վերցված է 2013 թ․ սեպտեմբերի 23-ին.
4. ↑  «Ohio State wrestling champion Kyle Snyder wins Sullivan Award». *ESPN*. 2018 թ․ ապրիլի 19. Արխիվացված օրիգինալից 2018 թ․ հունիսի 19-ին. Վերցված է 2018 թ․ հուլիսի 8-ին.
5. ↑  «Дэвид Тейлор удостоен приза имени Джона Смита». Արխիվացված օրիգինալից 2019 թ․ նոյեմբերի 29-ին. Վերցված է 2019 թ․ ապրիլի 11-ին.

Արտաքին հղումներ
----------------

* teamusa.org
* Кайл Снайдер – օլիմպիական վիճակագրությունը *Sports-Reference.com* կայքում (անգլ.)
* База данных Федерации «Объединённый мир борьбы» Արխիվացված 2014-10-15 Wayback Machine